text: [{"text_idx": "#000001", "text": "Ty\u0301\u00f0andi stig n\u00e6rri risasto\u0301rari vindmylnulund i\u0301 Hetlandi"}, {"text_idx": "#000002", "text": "Fyrstu veingirnir til t\u00e6r 103 vindmyllurnar i\u0301 Hetlandi eru komnir fram"}, {"text_idx": "#000003", "text": "Ta\u00f0 er tey, sum argast, ta\u0301 vindurin er ov no\u0301gvur. Helst hevur ta\u00f0 eisini veri\u00f0 so hja\u0301 grannum okkara i\u0301 Hetlandi. Men skjo\u0301tt fara hetlendingar at ynskja s\u00e6r meira vind, ta\u0301 fleiri enn hundra\u00f0 myllur fara at m\u00e6la a\u0301 hetlendska meginlandinum. Og i\u0301 gja\u0301r kom henda risasto\u0301ra verk\u00e6tlanin eitt ty\u0301\u00f0andi stig n\u00e6rri, ta\u0301 teir fyrstu tri\u0301ggir 57 metrar longu veingirnir til vindmyllurnar komu lei\u00f0ina fram."}, {"text_idx": "#000004", "text": "Eins og vit i\u0301 F\u00f8royum hava veri\u00f0 noydd at finna fr\u00e6gastu loysnirnar at flyta longu veingirnar eftir vegunum, so hava tey i\u0301 Hetlandi eisini lagt s\u00e6r hetta heldur o\u0301vanliga arbei\u00f0i\u00f0 i\u0301 greyma og hava megna\u00f0 ta\u00f0 eins v\u00e6l og vit."}, {"text_idx": "#000005", "text": "Fyrstu veingirnar komu fram uttan sto\u0301rvegis trupulleikar skriva b\u00e6\u00f0i bl\u00f8\u00f0ini i\u0301 Hetlandi, Shetland News og Shetland Times. Vindmylnulundin hja\u0301 Viking Energy er a\u0301 \u00f8llum breddum og er forsi\u0301\u00f0us\u00f8gan i\u0301 Hetlandi i\u0301 hesum d\u00f8gum, nu\u0301 ta\u00f0 ver\u00f0ur rudda\u00f0 slo\u0301\u00f0 fyri hesi spennandi og ty\u0301\u00f0andi verk\u00e6tlanini."}, {"text_idx": "#000006", "text": "Eins og f\u00f8royingar si\u0301ggja grannar okkara fyri sunnan sto\u0301rar m\u00f8guleikar i\u0301 vindorkuni, og teir byrja eins og vit i\u0301 F\u00f8royum a\u0301 landi, men hava longu i\u0301 hyggju at fara undir enn st\u00f8rri verk\u00e6tlanir til havs. Ta\u00f0 ver\u00f0ur to\u0301 neyvan i\u0301 n\u00e6stum."}, {"text_idx": "#000007", "text": "Talan er um donsku Vestas vindmyllurnar, i\u00f0 vit i\u0301 F\u00f8royum eisini hava royndir vi\u00f0. Vestas stendur so eisini fyri uppsetingini av vindmyllunum og er arbei\u00f0i\u00f0 mett at halda fram restina av a\u0301rinum."}, {"text_idx": "#000008", "text": "Samb\u00e6rt Shetland Times hevur ta\u00f0 gingi\u00f0 v\u00e6l at flyta teir ymsu sto\u0301ru og tungu lutirnar eftir teimum oftani sm\u00e6lu vegunum. Hetta ver\u00f0ur gj\u00f8rt i\u0301 go\u0301\u00f0um samstarvi vi\u00f0 l\u00f8gregluna a\u0301 sta\u00f0num, sum varar av trygdini i\u0301 sambandi vi\u00f0 flutningin, i\u00f0 man vera tann st\u00f8rsti nakranti\u0301\u00f0 i\u0301 Hetlandi."}, {"text_idx": "#000011", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000013", "text": "Helvtin av orkuni fra\u0301 vindmyllulundum fer til spillis"}, {"text_idx": "#000015", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000016", "text": "Russland sendir oljutangaskip nor\u00f0ur um Sibiria"}, {"text_idx": "#000017", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}]